EkBass/fiwiki-20250220-pages-articles huggingface dataset:
Viisjaagu järv

Viisjaagu järv on Virossa Tartumaalla Elvan kunnassa sijaitseva järvi. == Maantietoa == Järven pinta-ala on 26 hehtaaria ja se on 750 metriä pitkä ja 450 metriä leveä. Järveen laskee etelästä Vissi järven kaksi ojaa ja luoteisrantaan koljmen lammen yhteinen laskuoja. Sen pohjoispäästä lähtee suoraksi kaivettu nimetön oja, joka laskee pohjoisessa Elva jõgeen. Järven valuma-alueen laajuus on 6,7 neliökilometriä. Järvi on luodattu ja sen keskisyvyys on 7,4 metriä ja suurin syvyys 13 metriä. Järven laskennalliseksi tilavuudeksi voidaan määrittää 0,0019 kuutiokilometriä eli 1,9 miljoonaa kuutiometriä . Järven rantaviivan pituus on 2,1 kilometriä ja rannat ovat metsää tai pellon suojavyöhykettä. Järven rannassa tai rannan läheisyydessä asutaan kuudessa talossa. Yksi taloista on nimeltään Viisjaagu. == Järven luokittelu ja ekologia == Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi (). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt. Viisjaagu järv juulis.JPG|Järvi heinäkuussa 2015 == Lähteet == Luokka:Elva Luokka:Tartumaan järvet Luokka:Peipsijärven alavesistöalue Luokka:Botin luomat artikkelit Luokka:Elva jõen valuma-alue
Viljandi järv

Viljandi järv on Virossa Viljandimaalla Viljandin kunnassa sijaitseva järvi. == Maantietoa == Viljandin kaupunki sijaitsee järven luoteispuolella ja taajama-alue rajoittuu järven rantaan. Järvi sijaitsee ympäristöstään erottuvassa painaumassa. Sen pinta-ala on 156 hehtaaria ja se on 4,0 kilometriä pitkä ja 450 metriä leveä. Järvellä on keskellä kaventuma Kitsas kael, joka on 140 metriä leveä. Saaria on 4, jotka sijaitsevat järven eteläpäässä ja joiden yhteinen pinta-ala on 1,1 ha. Siihen laskee yli kymmenen oja ympäristöstä, joista huomattavimmat ovat pohjoispäähän laskeva Uueveski oja, joka on Karula järven laskuoja ja järven keskiosaan luoteesta laskeva Valuoja, joka tuo vettä kaupungin puistosta ja Paala järvestä. Monet itärannan puroista saavat vetensä järvenrannan rinteen lähteistä. Järven laskuoja on Raudna jõgi, joka saa alkunsa järven eteläpäästä ja meanderoi virratessaan ensin lounaaseen ja sitten luoteeseen. Se yhtyy 40 kilometrin päässä Halliste jõgeen. Järven valuma-alueen laajuus on 66,8 neliökilometriä. Järvi on luodattu ja sen keskisyvyys on 5,6 metriä ja suurin syvyys 11 metriä. Järven laskennalliseksi tilavuudeksi voidaan määrittää 0,0087 kuutiokilometriä eli 8,7 miljoonaa kuutiometriä . Järven rantaviivan pituus on 12,7 kilometriä ja järven kaakkoispuoli on rannoiltaan metsäistä rinnettä, jonka yläpuolella on laajat peltoaukeat. == Järven luokittelu ja ekologia == Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (). Järvi luokitellaan limnologisesti sekä kovavetiseksi- että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt. Viljandi järv 2010.JPG|Järvi kuvattuna vanhasta vesitornista Viljandi castle connection wall.jpg|Viljandin linnan rauniot == Lähteet == Luokka:Viljandimaan järvet Luokka:Pärnunjoen vesistö Luokka:Viljandi Luokka:Botin luomat artikkelit
Cooler Master

Cooler Master on taiwanilainen elektroniikkayhtiö. Se valmistaa tietokoneen koteloita, jäähdytinjärjestelmiä, virtalähteitä ja syöttölaitteita. == Aiheesta muualla == * Verkkosivut Luokka:Taiwanilaiset elektroniikkayhtiöt
Ähijärv

Ähijärv (myös Ahijärv) on Virossa Võrumaalla Antslan kunnassa sijaitseva luonnollinen järvi. == Maantietoa == Järven pinta-ala on 181 hehtaaria ja se on 2,6 kilometriä pitkä ja 1,0 kilometriä leveä. Saaria on kaksi, joiden yhteinen pinta-ala on 0,2 ha, ja ne sijaitsevat järven eteläpuoliskossa. Linnusaar on 90 metriä pitkä ja Sitiksaar 50 metrin pituinen. Järveen laskee muutamia pienojia, joista mainitsemisen arvoisia ovat etelärantaan laskevat Kogrõjärven ja Vahejärven laskuojat sekä pohjoispäähän laskeva Vilimikuoja, joka on Alakonnu järven ja Ahnõjärven yhteinen laskuoja. Sen laskujoki on Ahelo jõgi, joka lähtee järven kaakkoisrannasta kohti itää ja laskee Suur Pehmejärveen. Järven valuma-alueen laajuus on 14,7 neliökilometriä. Järvi on luodattu ja sen keskisyvyys on 3,8 metriä ja suurin syvyys 5,5 metriä. Järven laskennalliseksi tilavuudeksi voidaan määrittää 0,0069 kuutiokilometriä eli 6,9 miljoonaa kuutiometriä . Järven rantaviivan pituus on 9,8 kilometriä ja rannat ovat pääaisassa metsää lukuun ottamatta Ähijärven kylän koillisessa sijaitsevia peltoja. == Järven luokittelu ja ekologia == Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei mataluudesta johtuen lämpötilakerrostu (). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on samalla rehevöitynyt. == Lähteet == Luokka:Antsla Luokka:Võrumaan järvet Luokka:Koivan vesistöalue Luokka:Botin luomat artikkelit
Finnhittien kuninkaat

Finnhittien kuninkaat on iskelmälaulajien Danny, Frederik ja Tapani Kansan perustama keikkaryhmä. Kiertueella ollessaan jokainen heistä esittää vuorollaan omia kappaleitaan. Frederik ja Tapani Kansa riitaantuivat kesällä 2016, mutta se ei estänyt kiertuetta. Heidän ensimmäinen kiertueensa alkoi kesällä 2016. Kolmikon keikkailu jatkui vuonna 2017. Frederik kuitenkin joutui jättämään kevätkiertueen alussa konsertteja väliin ja hänet korvasi muutaman konsertin ajan Virve Rosti.Finnhittien kuninkaiden kevätkiertue alkaa tänään - Frederik, 71, jumissa kaukomailla: "Olen täällä Thaimaassa vankina" Frederik palasi pian takaisin kokoonpanoon ja he kiertue jatkui koko kesän ja talven. == Lähteet == Luokka:Danny Luokka:Musiikkitapahtumat Suomessa
Siiri Teirilä

Siiri Elina Teirilä (16. joulukuuta 1887 – 4. kesäkuuta 1957 Helsinki) oli suomalainen kääntäjä.Kirjasampo.fi : Siiri Teirilä == Suomennoksia == * Robert Heymann : Näkymätön ihminen. Kyläkirjaston kuvalehden B:sarjan kirjoja n:o 5. Helsinki 1914 * Nataly von Eschstruth : Kihlauskylpylä. Karisto 1919 (alkuteos Das Verlobungsbad) * Runa (Elisabeth Beskow) : Erämaan pappi. 1 osa. WSOY 1920 * Marie Madeleine : Pantterikissa : nuoren huimapään romaani ; saksankielestä suomentanut Siiri Teirilä. Karisto 1920 (alkuteos Pantherkätzchen) * Gustaf af Geijerstam : Kirja pikku veikosta : erään avioliiton romaani. WSOY 1921 * Adalbert Stifter : Seikkailu jouluaattona ; saksankielestä suom. Siiri Teirilä. Kariston nuorisonkirjoja 31. Karisto 1921 * E. Marlitt : Ihmissydämen arvoitus ; 4. alkukielisestä pain. suom. Siiri Teirilä. Karisto 1923 (alkuteos Die Frau mit den Karfunkelsteinen) * Gene Stratton-Porter : Päivännousun lapset ; englanninkielestä suom. Siiri Teirilä. Kariston nuorisonkirjoja 56. Karisto 1924 (alkuteos Michael O'Halloran) * Alfred Schirokauer : August Väkevä : historiallinen romaani ; saksankielestä suom. Siiri Teirilä. Karisto 1927 * Isä ja poika ; kirj. Runa. WSOY 1927 * Adolf Moberg : Hyvä taival : professori Adolf Mobergin omaelämäkerta vuosilta 1813-1836 ; toim. Kirsti Herlin ja Raimo Hyytiäinen ; suom. Siiri Teirilä. Helsinki 1961 == Lähteet == * Fennica ===Viitteet=== Luokka:Suomentajat Luokka:Vuonna 1887 syntyneet Luokka:Vuonna 1957 kuolleet
Arctic (yritys)

Arctic GmbH (tyyliteltynä ARCTIC) on saksalainen elektroniikkayhtiö. Se perustettiin alun perin Sveitsissä vuonna 2001 nimellä Arctic Cooling. Yhtiö valmisti aluksi tietokoneen jäähdytyksessä käytettäviä komponentteja. == Tuotteet == * Oheislaitteet * Tietokoneen jäähdytyksessä käytettävät komponentit * Kotiteatteritietokoneet * Headsetit * Tietokoneen kotelot == Aiheesta muualla == * Verkkosivut Luokka:Saksalaiset elektroniikkayhtiöt Luokka:Viihde-elektroniikan tuotemerkit Luokka:Tietotekniikan tuotemerkit
Pan Amin lento 73

Pan Amin lento 73 oli Pan Amin reittilento Bombaysta Karachin ja Frankfurtin kautta New Yorkiin. Lennolla 5. syyskuuta 1986 käytetty Boeing 747-121 kaapattiin sen ollessa Karachin lentoasemalla. Koneeseen nousi neljä aseistettua Abu Nidal -järjestöön kuuluvaa kaapparia. Matkustamohenkilökunta sai varoitettua lentäjiä sisäpuhelimella, jolloin he poistuivat ohjaamon hätäpoistumisluukusta. Miehistön johtajaksi tuli tällöin purseri Neerja Bhanot. Kaapparit vaativat, että miehistö palaa koneelle ja lentää sen Kyprokselle, jossa he halusivat neuvotella palestiinalaisvankien vapauttamisesta. Kello 5.25 alkanut tilanne kesti 17 tuntia. Kun koneen APU- generaattorin polttoaine loppui kello 21.55, kaapparit avasivat tulen. Ammuskelussa kuoli Bhanot ja 19 matkustajaa. Lisäksi 120 loukkaantui. Pakistanin erikoisjoukkojen kommandot nousivat koneeseen ja pidättivät kaapparit. == Lähteet == * * Luokka:Lentokonekaappaukset Luokka:Vuoden 1986 lento-onnettomuudet Luokka:Lento-onnettomuudet Pakistanissa
Arctic

Arctic tarkoittaa seuraavia: * Arctic, elektroniikkayhtiö * M/S Arctic Sea, vuonna 1991 rakennettu rahtialus * SS Arctic, vuonna 1850 rakennettu, vuonna 1854 uponnut siipiratasalus.
Dakotan metroasema

Dakota on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:42 6:09 23:51 CC7 Mountbatten – – 0:28 CC29 HarbourFront 5:37 6:04 23:01 CC26 Pasir Panjang – – 23:32 CC23 one-north – – 23:48 CC17 Caldecott – – 0:15 CC11 Tai Seng – – 0:23 == Lähteet == == Aiheesta muualla == * Dakotanin metroasema Singaporen liikennelaitoksen sivuilla Luokka:Mass Rapid Transitin asemat
MacPhersonin metroasema

MacPherson on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 17. huhtikuuta 2010 Circle Linen asemana. Siitä tuli myös Downtown Linen asema, kun linjan jatke avautui 21. lokakuuta 2017. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:37 6:04 23:46 CC7 Mountbatten – – 0:23 CC29 HarbourFront 5:42 6:09 23:06 CC26 Pasir Panjang – – 23:36 CC23 one-north – – 23:52 CC17 Caldecott – – 0:20 CC11 Tai Seng – – 0:28 Downtown Line DT1 Bukit Panjang 5:56 6:14 0:00 DT35 Expo 6:03 6:23 0:23 == Lähteet == == Aiheesta muualla == * MacPhersonin metroasema Singaporen liikennelaitoksen sivuilla Luokka:Mass Rapid Transitin asemat
Alpine A110 (2017)

Alpine A110 on Renault’n omistaman Alpinen vuodesta 2017 lähtien valmistama kaksiovinen coupé-korinen urheiluauto, jonka myötä Renault herätti Alpine- merkkinsä uudelleen eloon. Malli lainaa nimensä ja muotoilun piirteensä alkuperäiseltä A110:ltä. Alpine A110 esiteltiin Geneven autonäyttelyssä maaliskuussa 2017. Keskellä sijaitseva moottori on turboahdettu 1,8-litrainen, ja se tuottaa tehoa 249 hevosvoimaa ja vääntöä 320 newtonmetriä. Voima välitetään takapyörille seitsemänvaihteisella kaksoiskytkinvaihteistolla. Kevyen alumiinirakenteensa ansiosta A110 painaa vain 1 080 kilogrammaa. Ensimmäiset A110-autot olivat Première Edition -erikoismalleja, joita valmistettiin Alpinen perustamisvuoden kunniaksi 1 955 kappaletta. == Lähteet == == Aiheesta muualla == A110 (2017) Luokka:S-segmentin autot Luokka:2010-luvun autot Luokka:2020-luvun autot
Kalervo Sipi

Kalervo Vilho Sipi (s. 24. kesäkuuta 1946 Kauvatsa) on suomalainen kenraalimajuri evp. Sipi syntyi toimitusjohtaja Kauko Sipin ja Anja Kallion perheeseen. Hänen puolisonsa vuodesta 1969 on Seija Tauriainen. Sipi tuli ylioppilaaksi Kokemäen yhteiskoulusta 1965, Kadettikoulusta hän valmistui 1969 ja Sotakorkeakoulusta 1979. Sipi toimi opetusupseerina ja komentotoimiston päällikkönä Turun ilmatorjuntapatteristossa 1966 ja 1969–1976, patterin varapäällikkönä vuodesta 1979, patterinpäällikkönä vuodesta 1982 ja patteristonkomentajana Helsingin ilmatorjuntarykmentissä vuodesta 1984. Pääesikunnassa hän työskenteli toimistoesiupseerina vuodesta 1987 ja sitten Ilmatorjuntakoulun johtajana vuodesta 1991, Varsinais-Suomen ilmatorjuntarykmentin komentajana vuodesta 1992, Pääesikunnan ilmatorjuntatarkastajana vuodesta 1997 ja Puolustusvoimien materiaalilaitoksen johtajana vuodesta 2000. Eläkkeelle Sipi jäi puolustusvoimien huoltopäällikön tehtävästä kesällä 2006, mitä ennen hän oli toiminut Pääesikunnan maavoimapäällikkönä vuodesta 2002. Sipi ylennettiin vänrikiksi 1966, luutnantiksi 1969, yliluutnantiksi 1973, kapteeniksi 1977, majuriksi 1982, everstiluutnantiksi 1989, everstiksi 1994 ja prikaatikenraaliksi 1999, ennen ylentämistään kenraalimajuriksi vuonna 2001. Sipi toimi Vapaussodan Perinneliiton puheenjohtajana vuosina 2008–2022. ==Lähteet== Luokka:Suomalaiset kenraalit Luokka: Vuonna 1946 syntyneet Luokka: Elävät henkilöt
Uraanitrikloridi

Uraanitrikloridi eli uraani(III)kloridi (molekyylikaava UCl3) on uraanin kloridi. Se muodostaa huoneenlämpötilassa tyypillisesti vihreitä kiteitä, joskus myös tumman punaisia valmistustavasta riippuen. Uraanitrikloridia voidaan valmistaa useilla eri tavoilla lähtien uraanitetrakloridista (UCl4); UCl3 on vähemmän pysyvä yhdiste kuin UCl4. Uraanitrikloridia käytetään lähinnä käytetyn ydinpolttoaineen jälkikäsittelyssä. Yhdiste on erittäin hygroskooppista, ja se liukenee hyvin veteen sekä etikkahappoon. Sillä on kaksi kidevedellistä hydraattia, heptahydraatti UCl3·7H2O ja heksahydraatti UCl3·6H2O. Uraanitrikloridin kiderakenne on heksagonaalinen ja muodostuu kolmesta trigonaalisesta prismasta. Rakenne on samanlainen kuin plutoniumtrikloridilla PuCl3; U3+ ionilla on naapurina yhdeksän Cl-ionia, kolme 293,4 pm ja kuusi 292,8 pm etäisyydellä. == Valmistus ja käyttö == Tyypillinen valmistustapa on antaa kaasumaisen vetykloridin reagoida uraanihydridin kanssa. Vaihtoehtoinen tapa on pelkistää uraanitetrakloridia sinkillä, alumiinilla, metallisella uraanilla tai uraanihydridillä: :UH3 \+ 3 HCl → UCl3 \+ 3 H2 (350 °C lämpötilassa) :3 UCl4 \+ Al → 3 UCl3 \+ AlCl3 (400 °C) Uraanitrikloridi on hyvä pelkistin. Metallista uraania voidaan valmistaa pelkistämällä uraanitrikloridia kalsiumilla tai litiumilla, tosin tätä reaktiota ei suuremmin hyödynnetä. ==Lähteet== == Aiheesta muualla == *PubChem: Uranium trichloride Luokka:Kloridit Luokka:Uraaniyhdisteet
Berycopsis

Berycopsis on sukupuuttoon kuollut partakalojen suku myöhäiseltä liitukaudelta. Fossiileja on löydetty Englannista. Berycopsis kasvoi 30–35 senttiä pitkäksi ja oli yksi ensimmäisistä ilmestyneistä piikkieväisistä kaloista, ryhmästä joka nykyään sisältää barrakudat, miekkakalat, merihevoset ja kampelat. Sillä oli kaikki ryhmälle tyypilliset piirteet. Selkä- ja peräevän ensimmäinen ruoto oli suurentunut vankaksi puolustuspiikiksi, mistä ryhmän nimi myös johtuu. Vatsaevät sijoittuivat lähelle rintaeviä. kuin nykyisillä sukulaisillaan, Berycops oli ensimmäisiä tunnettuja kaloja joilla oli nämä nykyään yleiset piirteet.Dixon et al. 1992, s. 41 Berycopsilla oli samankaltainen ruumiinmuoto kuin kaloilla jotka asuttavat matalampia päivänvalon valaisemia vesiä missä ne saalistavat pieniä vesieläimiä lähellä merenpohjaa, tai juuri sen yläpuolella. == Lähteet == * === Viitteet === == Aiheesta muualla == * * * * * * * Luokka:Esihistorialliset viuhkaeväiset Luokka:Partakalat
Cortana

Cortana on Microsoftin kehittämä henkilökohtainen puheavustaja. Se on nimetty Halo-pelisarjassa esiintyvän Cortana-hahmon mukaan. Cortana oli Microsoftin vastine Applen Siri ja Amazonin Alexa -avustajille. Cortanan tuki mobiilialustoilla päättyi huhtikuussa 2021. Cortana toimitettiin Windows 10 ja Windows 11 -käyttöjärjestelmien mukana. Se poistettiin kokonaan Windows 10:sta ja 11:sta vielä käyttöjärjestelmän tukiajan jatkuessa 2023. Cortana on tämän jälkeen käytettävissä vielä Microsoft Teamsin ja Microsoft Outlookin kautta. == Käyttö == Cortana osaa vastata käyttäjän kysymyksiin puheella tai näyttämällä Bing-hakukoneen vastauksia. Se osaa myös auttaa käyttäjäänsä laitteen käytössä laskemalla laskuja ja merkitsemällä muistuksia sekä herätyksiä. Puhelinversiossa Cortana mahdollistaa sähköpostin ja tekstiviestin sanelemisen ja lähettämisen puheentunnistuksen avulla. Cortanan voi asettaa aktivoitumaan aina, kun käyttäjä sanoo ”Hey Cortana”. Cortana tukee englannin, japanin, espanjan, ranskan, saksan, portugalin, kiinan ja italian kieliä. Se ei kuitenkaan toimi suomen kielellä. Cortanaa saattoi ajoittain käyttää Suomessa vaihtamalla laitteen kieleksi jonkin tuetun kielen. Suuren osan ajasta ohjelma oli geoblockattu, eikä toiminut edes kieltä vaihtamalla. Se lähti toimimaan englanniksi jälleen keväällä 2023, kunnes avustaja poistettiin kokonaan syksyllä 2023. == Katso myös == * Google Now * Siri == Lähteet == == Aiheesta muualla == * Cortanan suomenkieliset ohjesivut Luokka:Android- sovellukset Luokka:Chatbotit Luokka:IOS-sovellukset Luokka:Microsoftin ohjelmistot Luokka:Tekoäly Luokka:Virtuaaliavustajat Luokka:Vuoden 2014 ohjelmistot Luokka:Windows 10 Mobile -sovellukset Luokka:Windows Phone -sovellukset Luokka:Windows-ohjelmat
Terry Flanagan

Terry Flanagan (s. 11. kesäkuuta 1989) on englantilainen kevytsarjan nyrkkeilijä ja hallitseva WBO liiton mestari painoluokassaan. == Ammattiura == Flanagan aloitti ammattinyrkkeilyuran vuonna 2009. Vuonna 2014 Flanagan kohosi BBBofC liiton mestariksi voitettuaan Martin Gethin seitseneräisessä ottelussa Gethin luovutettua seitsemännen erän jälkeen oikean silmäkulman turvottua pahoin.http://boxrec.com/media/index.php?title=Fight:1891728 Vuonna 2015 Flanagan kohosi WBO liiton euroopan mestariksi Stephen Ormondia vastaan käydyn kamppailun päätyttyä Flanaganin diskausvoittoon Ormondin toistuvan puskemisen vuoksi.http://boxrec.com/media/index.php?title=Fight:1947743 Flanagan kohosi WBO liiton mestariksi samana vuonna vastustaja Jose Zepedan luovutettua ottelun sijoiltaan menneen vasemman olkapään vuoksi.http://boxrec.com/media/index.php?title=Fight:1981201 Tämän jälkeen Flanagan on puolustanut mestaruutta neljästi voittaen Diego Magdalenon teknisellä tyrmäyksellä toisessa erässä, Derry Mathewsin yksimielisesti tuomariäänin kaksitoistaeräisen ottelun päätteeksi, Mzonke Fanan kaikin tuomariäänin kaksitoistaeräisen ottelun päätteeksi ja Orlando Cruzin teknisellä tyrmäyksellä kahdeksannessa erässä johdettuaan sitä ennen ottelua kaikin tuomariäänin. Seuraavassa ottelussaan Flanagan kohtaa Petr Petrovin. == Lähteet == == Aiheesta muualla == * Luokka:Englantilaiset nyrkkeilijät Luokka:Vuonna 1989 syntyneet Luokka:Elävät henkilöt
Cinemaware

Cinemaware on videopelien kehittäjä ja julkaisija, joka julkaisi useita suosittuja tuotteita 1980-luvulla. Alkuperäinen yhtiö Cinemaware Corporation toimi vuodesta 1986 vuoteen 1991. Yhtiön herätettiin uudestaan henkiin nimellä Cinemaware Inc vuosina 2000–2005. Vuonna 2005 yhtiön osti yhdysvaltalainen eGames. Toukokuussa 2016 Starbreeze Studios osti immateriaalioikeudet Cinemawaren peleihin. == Historia == Yhtiön perusti Bob Jacob, joka sovelsi kokemustaan elokuvateollisuudesta videopelien julkaisuun. Jacob suunnitteli yritystä vuonna 1985 ja tammikuussa 1986 perusti sen ja allekirjoitti sopimuksen jakelemisesta Mindscapen kanssa. Jacob teki myös sopimukset neljän pelin kehittämisestä, jotka toimitettaisiin 15. lokakuuta 1986. Kaksi peleistä meni Sculptured Softwarelle kehitettäväksi ja kaksi muuta "yksinäisille susille". Yhtiön ensimmäinen peli Defender of the Crown keräsi paljon huomiota mullistavalla visuaalisella tasollaan. Peli oli kuitenkin kiireessä tehty ja osa tekijöistä olivat tyytymättömiä lopullisen tuotteen laatuun, poistaen kaikki viitteet omaan nimeensä. == Pelit == Vuosi Nimi Alusta(t) 1986 Defender of the Crown Amiga, Apple IIGS, Atari ST, Commodore 64, NES, Amstrad CPC, Macintosh, MS-DOS, ZX Spectrum 1986 S.D.I. Amiga, Atari ST, Amstrad CPC, Commodore 64, ZX Spectrum, DOS, Macintosh 1987 The King of Chicago Apple IIGS, Amiga, Atari ST, DOS, Macintosh 1987 Sinbad and the Throne of the Falcon Apple IIGS, Amiga, Atari ST, Commodore 64, DOS 1987 The Three Stooges Apple IIGS, Amiga, Commodore 64, DOS, NES 1988 Rocket Ranger Apple IIGS, Amiga, Commodore 64, DOS, NES 1988 TV Sports: Football Amiga, Atari ST, Commodore 64, DOS 1988 Lords of the Rising Sun Amiga, Atari ST, DOS 1989 It Came from the Desert Amiga, Atari ST, Sega Mega Drive, TurboGrafx 16, DOS 1989 The Kristal Amiga, Atari ST, DOS 1989 TV Sports: Baseball Amiga 1990 TV Sports: Basketball Amiga, DOS 1990 Antheads: It Came from the Desert 2 Amiga 1990 Wings Amiga 1991 TV Sports: Boxing Amiga, DOS Osasta peleistä on myöhemmin julkaistu uusia versioita. Esimerkiksi Wings: Remastered (2014) Windows ja OS X -alustoille. == Lähteet == == Aiheesta muualla == * Cinemaware Corp tiedot Mobygamesissä * Cinemaware Inc tiedot Mobygamesissä Luokka:Pelitalot‎
Iris Schwanck

Iris Miette Schwanck (s. 2. helmikuuta 1950 Geneve) on suomalais-sveitsiläinen kielitieteilijä. Hän on toiminut muun muassa kirjallisuuden tietokeskuksen Filin johtajana. Schwanck on valmistunut filosofian maisteriksi 1977 romaaninen filologia pääaineenaan Jyväskylän yliopistosta ja väitellyt Helsingin yliopistosta filosofian tohtoriksi 1994 romaanisen filologian alalta tutkimuksella La petite aventure dont le lecteur se souvient peut-être. Analyse linguistique des instrusions du narrateur dans huit romans.Iris Miette Schwanck. 375 humanistia, Helsingin yliopisto. Viitattu 11.3.2017 Schwank on ollut romaanisen filologian assistentti 1981–1990 Jyväskylän yliopistossa ja Helsingin yliopistossa; Kansainvälisten asioiden suunnittelija 1990–1995 Helsingin yliopistossa; CIMOn apulaisjohtaja 1995–1999; Suomen Ranskan- instituutin johtaja 1999–2000 ja Suomen kirjallisuuden tiedotuskeskuksen Filin johtaja 2001–2015. == Lähteet == Luokka:Suomalaiset kielitieteilijät Luokka:Kulttuuri-instituuttien johtajat Luokka:Vuonna 1950 syntyneet Luokka:Elävät henkilöt
Heta Pyrhönen

Heta Marjatta Pyrhönen (s. 4. joulukuuta 1960 Helsinki) on suomalainen kirjallisuustieteilijä. Hän on Helsingin yliopiston yleisen kirjallisuustieteen professori ja on tutkinut erityisesti englanninkielistä kirjallisuutta.Heta Pyrhönen, 375 humanistia, Helsingin yliopisto. Viitattu 11.3.2017 Pyrhönen on valmistunut filosofian maisteriksi 1989, filosofian lisensiaattiksi 1994 ja Helsingin yliopistosta väitellyt filosofian tohtoriksi 1998 yleinen kirjallisuustieteestä tutkimuksella Crime is common, logic is rare. Pyrhönen on ollut tutkimusapulainen Helsingin yliopiston humanistinen tiedekunnassa 1985–1986, tutkimusapulainen Suomen Akatemiassa 1986, assistentti yleisen kirjallisuustieteen, estetiikan ja teatteritieteen laitoksella Helsingin yliopistossa (1989–1990, 1992, 1994), tohtorikoulutettava kirjallisuuden ja tekstuaalisuuden tohtorikoulussa 1995–1997, yleisen kirjallisuustieteen apulaisprofessori 1997–1998 ja yleisen kirjallisuustieteen professori vuodesta 2000. Pyrhönen toimii vuonna 2018 kaunokirjallisuuden Finlandia-palkinnon esivalintaraadin puheenjohtajana. ==Julkaisut== * Kovaksi keitetty nauru: huumori ja koominen Raymond Chandlerin salapoliisiromaaneissa, Heta Pyrhönen. Hki: Helsingin yliopisto, 1989. – (Helsingin yliopiston yleisen kirjallisuustieteen, teatteritieteen ja estetiikan laitoksen monistesarja, ISSN 0358-206X; n:o 18.). ISBN 951-45-5110-9. * Murder from an academic angle: an introduction to the study of the detective narrative, Heta Pyrhönen. Columbia (S.C.): Camden House, 1994. -- (Literary criticism in perspective.). ISBN 1-879751-81-X. * "Crime is common, logic is rare": narrative and moral issues in the detective story, Heta Pyrhönen. H. Pyrhönen, 1998– Väitöskirja Helsingin yliopisto. * Mayhem and murder: narrative and moral problems in the detective story, Heta Pyrhönen. Toronto: University of Toronto Press, cop. 1999. (Toronto studies in semiotics.). ISBN 0-8020-4489-1., ISBN 0-8020-8267-X. * Poios skótōse tēn kyría Skrouf?, Mika Waltari; metáfrasē apo ta finlandiká Maria Martzoukou; epimetro Heta Pyrhönen. Athēna: Kalentēs, 2006. ISBN 960-219-191-0. * Homeroksesta Hessu Hopoon: antiikin traditioiden vaikutus myöhempään kirjallisuuteen, toim. Janna Kantola & Heta Pyrhönen. Suomalaisen Kirjallisuuden Seura, 2008 – (Suomalaisen Kirjallisuuden Seuran toimituksia, ISSN 0355-1768; 1184.). ISBN 978-952-222-014-1. * Jane Austen, aikalaisemme, Heta Pyrhönen. Avain, 2014 ISBN 978-952-304-021-2. * Keltaiset esseet: Keltainen kirjasto tutkijoiden silmin, toim. Heta Pyrhönen, Sanna Nyqvist & Päivi Koivisto. Tammi, 2016 ISBN 978-951-31-8926-6 == Lähteet == Luokka:Suomalaiset kirjallisuustieteilijät Luokka:Helsingin yliopiston professorit Luokka:Vuonna 1960 syntyneet Luokka:Elävät henkilöt Luokka:Suomalaiset professorit
Pyrhönen

Pyrhönen voi tarkoittaa: * Antti Pyrhönen (s. 1978), motorcross-kuljettaja * Eila Pyrhönen (s. 1945), uimari * Heta Pyrhönen (s. 1960), kirjallisuustieteilijä * Kirsi Pyrhönen (s. 1993), malli * Kimmo Pyrhönen (s. 1971), tietokirjailija * Mika Pyrhönen (s. 1975), lentopalloilija * Niko Pyrhönen (s 1983), uskontotieteilijä * Tuomas Pyrhönen (s. 1969), urkutaiteilija * Tyyne Pyrhönen (1908–1964), opettaja ja kirjailija.
Jacob Rothschild

Nathaniel Charles Jacob Rothschild (29. huhtikuuta 1936 Lontoo – 26. helmikuuta 2024https://www.telegraph.co.uk/obituaries/2024/02/26/baron-jacob- rothschild-rit-capital-waddesdon-banking/) oli brittiläinen liikemies, joka kuului erittäin vaikutusvaltaiseen Rothschildien sukuun. ==Ura== Jacob Rothschild, Victor Rothschildin (1910–1990) vanhin poika, työskenteli vuosina 1963–1980 N M Rothschild & Sons -pankille, jossa myös hänen serkkunsa Evelyn de Rothschild toimi. Vuonna 1991 hän perusti miljardien arvoisen St. James’s Place Wealth Management -yhtiön yhdessä Mike Wilsonin ja Mark Weinbergin kanssa. Hän toimi vuosina 1985–1991 Lontoon National Galleryn ja vuosina 1992–1998 National Heritage Memorial Fundin puheenjohtajana. Vuosina 2003–2008 Rothschild toimi myös Sky UK:n (silloinen BSkyB) varapuheenjohtajana.https://www.theguardian.com/media/2003/nov/03/citynews.rupertmurdoch Rotschild toimii lisäksi RIT Capital Partners plc:n puheenjohtajana ja Blackstone Groupin neuvottelukunnan jäsenenä. Rothschild kuoli 87-vuotiaana 26. helmikuuta 2024.https://time.com/6835441/jacob-rothschild-death-obituary- family-wealth-jewish-philanthropist/ ==Yksityiselämä== Jacob Rothschild avioitui itseään vuotta vanhemman Serena Dunnin kanssa vuonna 1961. Heillä on neljä lasta – Hannah Mary (s. 1962), Beth Matilda (s. 1964), Emily Magda (s. 1967) ja Nathaniel Philip (s. 1971). ==Palkinnot ja kunnianosoitukset== *Henrik Purjehtijan ritarikunnan komentajan arvonimi 1985 *Hadrian Award 1995 *Arthur Ross Award 1998 *Brittiläisen imperiumin suurristin ritarin arvonimi 1998 *Weizmann Award 1998 *Iris Foundation Award 1999 *Ansioritarikunnan jäsenyys 2002 *The Centennial Medal of the American Academy 2002 *Apollo Personality of the Year 2002 *Sir Winston Churchill Award 2004 *Mont Blanc Award 2004 *Christ Churchin kunniaoppilas 2006 *International Committee Lifetime Achievement Gold Medal in the Arts Award 2006 *Prince of Wales Medal for Arts Philanthropy 2013 *J. Paul Getty Award 2014 *Timeless Design Award ==Lähteet== Luokka:Brittiläiset paronit Luokka:Brittiläiset liikemiehet Luokka:Brittiläiset miljardöörit Luokka:Rothschild Luokka:Vuonna 1936 syntyneet Luokka:Vuonna 2024 kuolleet
Anna Anthropy

Anna Anthropy on yhdysvaltalainen videopelisuunnittelija, jonka teoksia ovat muun muassa Mighty Jill Off ja Dys4ia. == Ura == === Pelien suunnittelu === Vuonna 2010 Anthropy työskenteli San Franciscolaisen Koduco pelinkehitysyrityksen kanssa: hän auttoi kehittämään iPad-pelin "Pong Vaders". Vuonna 2011 hän julkaisi Lesbian Spider Queens of Mars -pelin kunnianosoituksena Midwayn 1981 arcade-pelille Wizard of Wor. Pelissä on queer-teema ja sen on sanottu sisältävän "some fun commentary on master-slave dynamics." Vuonna 2012 hän julkaisi Dys4ian, joka on omaelämäkerrallinen peli hänen kokemuksistaan hormonikorvaushoidosta, ja jonka avulla pelaaja voi kokea, mitä hän on käynyt läpi. Anthropy sanoo, että hänen pelinsä tutkivat suhdetta sadismin ja pelinsuunnittelun välillä, ja että ne haastavat pelaajien odotukset siitä, mitä pelinkehittäjän pitäisi luoda ja miten pelaajaa pitäisi rankaista virheistä. == Pelit == * Afternoon in the House of Secrets * And the Robot Horse You Rode In On * Calamity Annie * Dys4ia * Encyclopedia Fuckme and the Case of the Vanishing Entree * Gay Cats Go to the Weird Weird Woods * The Hunt for the Gay Planet * Keep Me Occupied * Mighty Jill Off * Ohmygod Are You Alright * Police Bear * Pong Vaders (ITunesissa) * Redder * When Pigs Fly == Kirjallisuus == * Rise of the Videogame Zinesters Seven Stories Press, 2012. ISBN 978-1609803728 * ZZT Boss Fight Books, 2014. ISBN 978-1-940535-02-9 * The State of Play: Creators and Critics on Video Game Culture. Seven Stories Press, 2015. ISBN 9781609806392 == Lähteet == == Aiheesta muualla == * Virallisilla verkkosivuilla * The Gamer's Quarter -sivustolla Luokka:Yhdysvaltalaiset kriitikot Luokka:Yhdysvaltalaiset videopelisuunnittelijat Luokka:Elävät henkilöt Luokka:Syntymävuosi puuttuu
Sakala

Sakala on Viron ensimmäinen poliittinen sanomalehti. Sen perusti Carl Robert Jakobson vuonna 1877 Viljandissa yritettyään useaan otteeseen saada luvan lehden perustamiseen. Lehti oli Viron kansallisuusliikkeen radikaalien äänitorvi, joka vaati muun muassa virolaisten tasa-arvoa saksalaisten rinnalla, saksalaisten poliittisten ja taloudellisten erioikeuksien lakkauttamista ja talonpojille oikeutta osallistua provinssien itsehallintoon.Zetterberg s. 183 Lehti oli hyvin suosittu: ensimmäisenä vuonna tilaajia oli 2 300, vuonna 1881 jo 6 000, ja sillä oli runsaat 900 avustajaa ja kirjeenvaihtajaa eri puolilla Viroa. Lehden radikaalin linjan vuoksi sensuuri lakkautti sen lähinnä saksalaisten taustavoimien vaikutuksesta vuonna 1879 kahdeksaksi kuukaudeksi, mistä sen suosio vain lisääntyi. Toisaalta sen jyrkkyys syvensi kansallisuusliikkeen kahtiajakoa. Viranomaiset lakkauttivat lehden 1906, kun sen merkitys oli jo vähentynyt. Lehti on myöhemmin perustettu uudestaan, ja se on nykyisin Viljandin paikallinen päivälehti. ==Lähteet== * ===Viitteet=== ==Aiheesta muualla== * Lehden kotisivut Luokka:Virolaiset sanomalehdet
Sakala (täsmennyssivu)

Sakala voi tarkoittaa esimerkiksi: * Sakala, virolainen sanomalehti * Sakala, Viron muinaismaakunta * Korporatsioon Sakala, virolainen opiskelijajärjestö * Jaroslav Sakala (s. 1969), tšekkiläinen mäkihyppääjä. * Sakala Keskus, kulttuurikeskus Viljandissa ja Tallinnassa
Flashlight

Flashlight voi tarkoittaa seuraavia asioita: * The Flashlight, yhdysvaltalainen mykkäelokuva vuodelta 1917 == Musiikisa == === Albumit === * Flash Light, vuonna 1987 julkaistu Tom Verlainen viides studioalbumi * Flashlights, vuonna 2007 julkaistu Y-O-U-yhtyeen kolmas studioalbumi === Kappaleet === * Flash Light, funk-yhtye Parliamentin 1977 julkaisema kappale * Flashlight, englantilaisen DJ Freshin 2014 julkaisema kappale * Flashlight, R3habn ja Deorron 2014 julkaisema kappale * Flashlight, englantilaisen Jessie J:n 2015 julkaisema kappale * Flashlight, puolalaisen Kasia Mośin vuoden 2017 Euroviisukappale == Katso myös == * Flash
Neil Dudgeon

Neil Dudgeon (s. 2. tammikuuta 1961 Doncaster, Yorkshire, Englanti) on englantilainen näyttelijä. Hänet tunnetaan parhaiten ylikomisario John Barnabyn roolista ITV:n sarjassa Midsomerin murhat. Dudgeon on näytellyt sarjassa pääroolia 13 kaudesta lähtien (2011–), kun John Nettlesin hahmo lähti sarjasta. Vuonna 2012 Dudgeon oli ehdokkaana Golden Nymph -palkinnon saajaksi roolistaan sarjassa.Neil Dudgeon - Awards - IMDb Hänet tunnetaan myös roolistaan Greg Lestradena televisioelokuvassa Sherlock Holmes: Tapaus silkkisukka (2004). ==Lähteet== Luokka:Elävät henkilöt Luokka:Vuonna 1961 syntyneet Luokka:Brittiläiset näyttelijät Luokka:Englantilaiset näyttelijät
Rommikola

Rommikola on alkoholipitoinen juomasekoitus, joka valmistetaan sekoittamalla rommia ja kolajuomaa halutussa suhteessa toisiinsa yleensä jääpalojen ja sitruunan- tai limetinviipaleen kera. Toinen rommiin ja kolajuomaan perustuva drinkki on Cuba Libre, joka sisältää myös limettimehua. == Lähteet == Luokka:Drinkit
Google Cardboard

Google Cardboard ovat Googlen kehittämät edulliset pahviset virtuaalitodellisuuslasit. Google esitteli Cardboard-konseptin vuonna 2014. Google on suunnitellut Cardboard-lasien standardit, mutta se ei itse valmista tai myy niitä. Cardboard-lasit vaativat toimiakseen Android- tai iOS- puhelimen, joka laitetaan Cardboard-lasien sisään. Cardboard-laseihin ladataan yhteensopivia sovelluksia puhelimen sovelluskaupasta. Cardboard-lasit ovat pahvisia, eivätkä ne sisällä mitään tekniikkaa. Cardboard hyödyntää puhelimen laitteistoa, joten ne ovat muita VR-laseja halvempia ja antavat huonomman käyttökokemuksen. == Aiheesta muualla == * Viralliset verkkosivut * Android- sovellus – Google Play * iOS-sovellus – App Store Luokka:Virtuaalitodellisuuslasit Luokka:Googlen laitteet Luokka:Android- sovellukset Luokka:iOS-sovellukset Luokka:Vuoden 2014 ohjelmistot
Alienware

Alienware on yhdysvaltalainen tietokonelaitevalmistaja, joka valmistaa mm. pelikonsoleita, tietokoneen oheislaitteita sekä pelaamiseen suunnattuja pöytätietokoneita ja kannettavia tietokoneita. == Lähteet == == Aiheesta muualla == * Verkkosivut Luokka:Yhdysvaltalaiset elektroniikkayhtiöt
Intex

Intex Technologies on intialainen elektroniikkayhtiö. Se perustettiin vuonna 1996. Intex valmistaa muun muassa älypuhelimia, peruspuhelimia, aktiivuusrannekkeita, nettikameroita, televisioita ja pesukoneita. Se on julkaissut Androidilla, Firefox OS:llä ja Sailfish OS:llä varustettuja älypuhelimia. Intexin julkaisema Intex Aqua Fish oli ensimmäinen Sailfish OS:ää käyttävä puhelin, joka ei ole Jollan julkaisema. == Lähteet == == Aiheesta muualla == * Verkkosivut Luokka:Elektroniikkayhtiöt Luokka:Matkapuhelinvalmistajat
Laulumaa

Laulumaa Huonekalut Oy oli suomalainen yritys, joka suunnitteli, valmistutti ja markkinoi huonekaluja sen omalla Laulumaa-tuotemerkillä. Yrityksen pääkonttori sijaitsi Lahdessa.Laulumaa Huonekalut Oy, Kauppalehden yrityshaku. Viitattu 11.3.2017.Meistä , Laulumaa Huonekalut Oy. Viitattu 11.3.2017. Laulumaa hakeutui konkurssiin toukokuussa 2021. ==Historiaa== Yrityksen juuret juontavat Oulaisista lähtöisin olevaan Laulumaan sukuun, jonka miehet toimivat kalustepuuseppinä jo 1800-luvulla. Vuonna 1956 Reino Laulumaa (1917–2010) perusti Raaheen puusepäntehtaan. Hänen poikansa Rauno Laulumaa perusti Laulumaa Huonekalut Oy:n vuonna 1988 Lahteen. Liikeideana oli aluksi mäntykalusteiden valmistuttaminen muilla yrityksillä Suomessa ja Neuvostoliitossa ja niiden provisiopohjainen myynti Suomeen ja ulkomaille. Neuvostoliiton romahdettua valmistajia alkoi löytyä itsenäistyneestä Virosta. Suomen 1990-luvun alun laman taituttua nousukaudeksi yrityksen liiketoiminta alkoi kasvaa sekä kotimaassa että etenkin vientimarkkinoilla.Yrityksen historiaa, Laulumaan vanhat verkkosivut maaliskuulta 2016, Internet Archive. Viitattu 11.3.2017.Lahtelainen Laulumaa Huonekalut vaihtoi omistajaa, Etelä- Suomen Sanomat 1.4.2016. Viitattu 11.3.2017. Laulumaan tuotteita myi satakunta huonekaluliikkettä ympäri Suomen. Vuonna 2016 Rauno ja Mervi Laulumaa myivät yhtiönsä liiketoiminnan Aki ja Marika Aleniuksen uudelle yhtiölle. Se hakeutui konkurssiin toukokuussa 2021. ==Lähteet== Luokka:Entiset suomalaiset huonekaluvalmistajat Luokka:Sisustusalan tuotemerkit
Videopelivuosi 2016

__NOTOC__ Videopelivuosi 2016 käsittelee vuoden 2016 aikana julkaistuja videopelejä ja videopelimaailman merkittäviä tapahtumia. == Tapahtumia == ;Huhtikuu : 7. huhtikuuta - British Academy Games Awards : 21.huhtikuuta - Finnish Game Awards ;Kesäkuu : 14.–16. kesäkuuta - Electronic Entertainment Expo 2016 ;Elokuu : 17. - 21. elokuuta - Gamescom ;Marraskuu : 4. - 6. marraskuuta - GameXpo ;Joulukuu : 1. joulukuuta - The Game Awards == Videopelijulkaisuja == Merkintä Ohjelmisto iOS Apple iOS Mac Mac OS Win Microsoft Windows Lin Linux NDS Nintendo DS 3DS Nintendo 3DS PS3 PlayStation 3 PS4 PlayStation 4 PSV PlayStation Vita Wii Wii WiiU Wii U X360 Xbox 360 XOne Xbox One ===Helmikuu=== : 5. helmikuuta - XCOM 2 ===Maaliskuu=== : 2. maaliskuuta - Clash Royale ===Huhtikuu=== : 5. huhtikuuta - Quantum Break : 12. huhtikuuta - Dark Souls III : 26. huhtikuuta - Alienation ===Toukokuu=== : 10. toukokuuta - Uncharted 4: A Thief’s End (PS4) : 24. toukokuuta - Overwatch (PS4, XOne, Win) ===Kesäkuu=== : 7. kesäkuuta - Mirror’s Edge Catalyst : 9. kesäkuuta – Ducati: 90th Anniversary (PS4, XOne, Win) ===Heinäkuu=== : 6. heinäkuuta - Pokémon Go ===Elokuu=== : 26. elokuuta - Deus Ex: Mankind Divided ===Lokakuu=== : 7. lokakuuta - Mafia III : 21. lokakuuta - Civilization VI : 24. lokakuuta - My Summer Car ===Marraskuu=== : 15. marraskuuta - Watch Dogs 2 ===Joulukuu=== : 7. joulukuuta - The Last Guardian == Palkinnot == === British Academy Games Awards === * Fallout 4 - Best Game ===DICE Awards=== * Fallout 4 - Vuoden peli === Finnish Game Awards === * Cities: Skylines / Colossal Order - Vuoden 2015 kotimainen peli ===Game Developers Choice Awards=== * The Witcher 3: Wild Hunt - Vuoden Peli (Game of the Year) === The Game Awards === * Overwatch - Game of the Year ===Golden Joystick Awards=== * Dark Souls III – Ultimate Game of the Year == Lähteet == Luokka:Videopelivuodet *
Videopelivuosi 2015

__NOTOC__ Videopelivuosi 2015 käsittelee vuoden 2015 aikana julkaistuja videopelejä ja videopelimaailman merkittäviä tapahtumia. == Tapahtumia == pienoiskuva|Madridin peliviikot vuonna 2015. ;Maaliskuu :12. maaliskuuta - British Academy Games Awards ;Huhtikuu : 21.huhtikuuta - Finnish Game Awards ;Kesäkuu : 16.-18. kesäkuuta - Electronic Entertainment Expo 2015 ;Elokuu : 05. - 09. elokuuta - Gamescom ;Joulukuu : 3. joulukuuta - The Game Awards == Videopelijulkaisuja == Merkintä Ohjelmisto iOS Apple iOS Mac Mac OS Win Microsoft Windows Lin Linux NDS Nintendo DS 3DS Nintendo 3DS PS3 PlayStation 3 PS4 PlayStation 4 PSP PlayStation Portable PSV PlayStation Vita Wii Wii WiiU Wii U X360 Xbox 360 XOne Xbox One ===Tammikuu=== : Life Is Strange (Episodi 1) : Kirby and the Rainbow Paintbrush ===Maaliskuu=== : 10. maaliskuuta - Cities: Skylines : 25. maaliskuuta - Bloodborne : 26. maaliskuuta - Pillars of Eternity : 27. maaliskuuta - Ride ===Huhtikuu=== : Bravely Second: End Layer : Xenoblade Chronicles X ===Toukokuu=== : Wolfenstein: The Old Blood : The Witcher 3: Wild Hunt : Splatoon ===Kesäkuu=== : Batman: Arkham Knight : 24. kesäkuuta – MotoGP 15 (PS3, PS4, X360, Win) : Yoshi’s Woolly World ===Heinäkuu=== : 21. heinäkuuta - Journey ===Syyskuu=== : 1. syyskuuta - Metal Gear Solid V: The Phantom Pain : 10. syyskuuta - Super Mario Maker : 22. syyskuuta - Soma ===Marraskuu=== : Fallout 4 : Rise of the Tomb Raider : Stardust Galaxy Warriors == Palkinnot == === British Academy Games Awards === * Destiny - Best Game ===DICE Awards=== * Dragon Age: Inquisition - Vuoden peli === Finnish Game Awards === * Legend of Grimrock 2 / Almost Human - Big Screen Game of the Year 2014 ===Game Developers Choice Awards=== * Middle- earth: Shadow of Mordor - Vuoden Peli (Game of the Year) === The Game Awards === * The Witcher 3: Wild Hunt - Game of the Year ===Golden Joystick Awards=== * The Witcher 3: Wild Hunt – Ultimate Game of the Year == Muuta == * Luettelo Suomen myydyimmistä videopeleistä viikoittain vuonna 2015 Luokka:Videopelivuodet *
Videopelivuosi 2014

__NOTOC__ Videopelivuosi 2014 käsittelee vuoden 2014 aikana julkaistuja videopelejä ja videopelimaailman merkittäviä tapahtumia. == Tapahtumia == * The Game Awards perustetaan korvaamaan aiemman Spike Video Game Awards palkintogaalan. * G4 televisiokanava lopettaa. ;Maaliskuu :12. maaliskuuta - British Academy Games Awards ;Huhtikuu : Finnish Game Awards ;Toukokuu : 30. toukokuuta - Useiden pelien verkkomoninpeliä hallinnoinut GameSpy sulki pelipalvelimensa ;Kesäkuu : 10.-12. kesäkuuta - E3 2014 : 30. kesäkuuta - Electronic Arts lakkautti moninpelin yli 50 pelistä ;Elokuu : 13. - 17. elokuuta - Gamescom ;Joulukuu : 5. joulukuuta - The Game Awards == Videopelijulkaisuja == Merkintä Ohjelmisto iOS Apple iOS Mac Mac OS Win Microsoft Windows Lin Linux NDS Nintendo DS 3DS Nintendo 3DS PS3 PlayStation 3 PS4 PlayStation 4 PSP PlayStation Portable PSV PlayStation Vita Wii Wii WiiU Wii U X360 Xbox 360 XOne Xbox One ===Maaliskuu=== : Dark Souls II : Metal Gear Solid V: Ground Zeroes ===Kesäkuu=== : Valiant Hearts: The Great War : 17. kesäkuuta - Xenonauts : 20. kesäkuuta – MotoGP 14 (PS3, PS4, X360, Win) ===Syyskuu=== : Destiny : Middle-earth: Shadow of Mordor ===Lokakuu=== : Civilization: Beyond Earth : Alien: Isolation ===Marraskuu=== : 13. marraskuuta - Assassin’s Creed Unity ===Joulukuu=== : 16. joulukuuta - Elite: Dangerous == Palkinnot == ===DICE Awards=== * The Last of Us – Vuoden peli ===Finnish Game Awards=== * Resogun / Housemarque – The Finnish Game of the Year 2013 ===Game Developers Choice Awards=== * The Last of Us – Vuoden Peli (Game of the Year) ===The Game Awards=== * Dragon Age: Inquisition – Game of the Year ===Golden Joystick Awards=== * Dark Souls II – Game of the Year == Muuta == * Luettelo Suomen myydyimmistä videopeleistä viikoittain vuonna 2014 Luokka:Videopelivuodet *
I Can’t Go On

I Can't Go On on ruotsalaislaulaja Robin Bengtssonin esittämä kappale, jolla hän edusti Ruotsia vuoden 2017 Eurovision laulukilpailussa. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kolmanneksi 227 pisteellä ja pääsi finaaliin. Finaalissa se sai 334 pistettä ja saavutti sijan 5. == Lähteet == Luokka:Ruotsin euroviisuedustuskappaleet Luokka:Vuoden 2017 euroviisuedustuskappaleet
András Kovács

András Kovács (20. kesäkuuta 1925 Kide, Clujin piirikunta, Romania – 11. maaliskuuta 2017 Budapest, Unkari) oli unkarilainen elokuvaohjaaja, joka teki 1960-luvulta 1990-luvulle kestäneen uransa aikana kaikkiaan kolmisenkymmentä elokuvaa. Hänen vuoden 1981 elokuvansa Ideiglenes paradicsom voitti hopeisen palkinnon Moskovan elokuvajuhlilla, joilla hän toimi tuomariston jäsenenä vuonna 1967. Vuonna 1976 hän oli yksi Cannesin elokuvajuhlien tuomariston jäsenistä. Muutama hänen varhaisista elokuvistaan on esitetty melko tuoreeltaan Suomen televisiossa. ==Valikoitu filmografia== *Budapestin katot (Pesti háztetök, 1962) *Vaikeita ihmisiä (Nehéz emberek, 1964) *Kylmiä päiviä (Hideg napok, 1966) *Falak (1967) *Extázis 7-10-ig (1969) *Viestinvaihto (Staféta, 1970) *A magyar ugaron (1972) *Bekötött szemmel (1974) *Labirintus (1976) *A ménesgazda (1978) *Októberi vasárnap (1979) *Ideiglenes paradicsom (1981) *Szeretök (1983) *A vörös grófnö (1985, ”Punainen kreivitär”, kertoo kreivitär Katalin Andrássyn [1892–1985] elämästä) ==Lähteet== ==Aiheesta muualla== * Luokka:Unkarilaiset elokuvaohjaajat Luokka:Vuonna 1925 syntyneet Luokka:Vuonna 2017 kuolleet
Crystal Dynamics

Crystal Dynamics on vuonna 1992 perustettu pelitalo. Yrityksen perustivat Madeline Canepa, Judy Lang ja Dave Morse. == Historia == Alkuaikoinaan yritys teki pelejä 3DO Interactive Multiplayer -konsolille. Maskotti nimeltä Gex esiintyi pelissä ensi kerran vuonna 1994 ja päätyi myöhemmin myös Sega Saturnille ja PlayStationille julkaistuihin peleihin. Yhtiössä työskenteli ohjelmoijana muun muassa Mark Cerny, joka vaikutti yhtiön pelimoottorien kehitykseen. Vuonna 1998 Eidos Interactive osti yhtiön. Vuodesta 2006 yhtiö aloitti Tomb Raider -sarjan pelien julkaisemisen. Vuonna 2009 Square Enix osti Eidoksen. Vuonna 2022 Square Enix kertoi Crystal Dynamicsin myynnistä Embracer Groupille. Amazon Games on kertonut toimivansa Crystal Dynamicsin kanssa seuraavan Tomb Raider -pelin teossa. == Pelit == Yhtiö kehittää Core Designin aloittaman Tomb Raider -sarjan pelejä. == Lähteet == == Aiheesta muualla == * Crystal Dynamicsin profiili Mobygamesissä Luokka:Yhdysvaltalaiset videopeliyritykset Luokka:Embracer Group Luokka:Eidos Interactive Luokka:Square Enix
Don Murray

Donald Patrick ”Don” Murray (31. heinäkuuta 1929 Hollywood, Kalifornia – 2. helmikuuta 2024Don Murray, actor who received Oscar nomination after starring opposite Marilyn Monroe in Bus Stop, dies at age 94Daily Mail Viitattu 3.2.2024) oli yhdysvaltalainen näyttelijä. ==Ura== Murray aloitti uransa 1950-luvun alussa teatteri- ja televisionäyttelijänä. Hänen ensimmäinen elokuvaroolinsa oli Marilyn Monroen tähdittämässä elokuvassa Bussipysäkki (1956), josta hän sai parhaan miessivuosan Oscar-ehdokkuuden. Tätä seurasivat miespääosat elokuvissa Poikamiesilta (1957) ja Kourallinen lunta (1957). Vuosina 1979–1982 Murray näytteli televiosarjassa Knots Landing. ==Yksityiselämä== Vuonna 1956 Murray meni naimisiin näyttelijä Hope Langen kanssa, joka näytteli hänen kanssaan elokuvassa Bussipysäkki. Pariskunta sai kaksi lasta. He erosivat 1961. Vuodesta 1962 alkaen Murray on ollut naimisissa Elizabeth Johnsonin kanssa, ja heillä on kolme lasta.Celebrating Seniors – Don Murray is 87 ==Valikoitu filmografia== * Bussipysäkki (Bus Stop, 1956) * Poikamiesilta (The Bachelor Party, 1957) * Kourallinen lunta (A Hatful of Rain, 1957) * Raivoisat miehet (From Hell to Texas, 1958) * Kovien miesten maa (These Thousand Hills, 1959) * Purista paholaisen kättä (Shake Hands with the Devil, 1959) * Armoa ei anneta (One Foot in Hell, 1960) * En tahdo kuolla (The Hoodlum Priest, 1961) * Myrskyä Washingtonissa (Advise & Consent, 1962) * Polttava maa (Baby the Rain Must Fall, 1965) * Seikkailija Kid Rodelo (Kid Rodelo, 1966) * Hän kesytti Lännen (The Plainsman, 1966) * Viikinkikuningatar (The Viking Queen, 1967) * Apinoiden planeetan valloitus (Conquest of the Planet of the Apes, 1972) * Oman käden oikeus (Deadly Hero, 1975) * Mieletön rakkaus (Endless Love, 1981) * Radioaktiivisia unia (Radioactive Dreams, 1985) * Peggy Sue meni naimisiin (Peggy Sue Got Married, 1986) ==Lähteet== ==Aiheesta muualla== * Don Murray NNDB:ssä Luokka:Yhdysvaltalaiset näyttelijät Luokka:Vuonna 1929 syntyneet Luokka:Vuonna 2024 kuolleet
Ciudadanos

Ciudadanos–Partido de la Ciudadanía (lyh. Cs tai C's), , , on espanjalainen liberaalipuolue, joka edustaa poliittista keskustaa. Puoluetta johti 13 vuotta sen perustaja Albert Rivera, joka jätti politiikan huonon vaalituloksen takia 2019. Hänen jälkeensä puoluejohtajan paikan otti Inés Arrimadas. Puolueen alkuperä on katalonialaisessa keskustelufoorumissa Ciutadans de Catalunya (2005), jonka toimintaa edistivät tunnetut katalonialaiset intellektuellit ja kulttuurialan vaikuttajat. Se osallistui marraskuussa 2005 ensimmäistä kertaa Katalonian itsehallinnollisiin vaaleihin. Ciudadanos ei kannata Katalonian itsenäisyyttä, vaan yhtenäistä Espanjaa, joka tunnustaa mm. maan lukuisat kielet ja moninaisen historian. Marraskuun parlamenttivaaleissa 2019 Ciudadanos menetti runsaasti paikkoja ja sai vain 10 paikkaa edustajainhuoneessa. Vuoden 2023 parlamenttivaaleissa puolue menetti kaikki paikkansa, koska se oli ilmoittanut jo 30. toukokuuta, ettei aio osallistua vaaleihin. Syynä tähän oli puolueen surkea tulos paikallisvaaleissa. == Vaalimenestys == Parlamenttivaalit %-osuus Äänimäärä Paikkoja 2008 0,18 % 46 313 2015 13,94 % 3 514 528 2016 13,06 % 3 141 570 2019 I 15,87 % 4 155 665 2019 II 6,80 % 1 650 318 2023 ei osallistunut vaaleihin == Lähteet == == Aiheesta muualla == * Ciudadanos * Albert Riveran kotisivut Luokka:Espanjan puolueet Luokka:Euroopan liberaalidemokraattinen puolue
After Burner

After Burner tai Afterburner () on japanilaisen Segan kehittämä ja julkaisema raideammuntapeli, joka on julkaistu vuonna Sega X Board kolikkopelialustalle. Pelin suunnitteli Segan maineikas Yū Suzuki ja kehitti Sega AM2 -osasto. Pelistä on tehty uudempia versioita ja käännöksiä useille alustoille, jotka perustuvat pelin seuraajaan After Burner II. Esimerkki uudemmasta After Burnerista on After Burner Climax. == Lähteet == == Aiheesta muualla == * * Luokka:Segan kolikkopelit Luokka:Vuoden 1987 videopelit
Aina Inkeri Ankeinen

Aina Inkeri Ankeinen on Pilvi Hämäläisen luoma sketsihahmo. Hahmon ensiesiintyminen tapahtui Putous-sarjan kahdeksannella kaudella. Aina Inkeri Ankeinen voitti Putouksen vuoden sketsihahmokilpailun. Aina Inkeri Ankeinen on eläkeläinen ja Suomen epätyytyväisin ihminen. Hän valittaa lähes kaikista asioista. Hänen hokemiaan ovat "Oi Luoja, ota minut jo pois täältä!" ja "Onko kaiken aina pakko muuttua?". Jouluaattona 2017 hahmo esiintyi MTV3-kanavalla Ankeisen joulutervehdys -ohjelmassa. == Lähteet == Luokka:Putouksen hahmot